ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-2) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Φεβρουαρίου 2013 και 2014 (ετήσια σύγκριση)(σχετικοί Πίνακες 1-8)*

* Γενικά: Από την εμφάνιση της οικονομικής ύφεσης και των επιπτώσεων στην αγορά εργασίας, στο τέλος του 2008, η ανεργία παρουσιάζει συνεχή αύξηση τα τελευταία πέντε χρόνια με μόνη εξαίρεση την πολύ προσωρινή μείωση της εντός του 2010, κυρίως λόγω της λειτουργίας των Σχεδίων Επιδοτούμενης Απασχόλησης του Τμήματος Εργασίας. Τον Φεβρουάριο του 2014 ο αριθμός των εγγεγραμμένων ανέργων παρουσίασε αύξηση σε σύγκριση με τον ίδιο μήνα πέρσι φτάνοντας τα 53,204 άτομα από 46,109 άτομα τον αντίστοιχο μήνα του 2013 (*Ο αριθμός των εγγε­γραμμένων ανέργων ήταν* 37,874 *τον αντίστοιχο μήνα του 2012 και 29,806 το 2011* [βλέπε πίνακα 1].
* Φύλο: Ο αριθμός των άνεργων αντρών είναι 27,296 άτομα και αντιπροσωπεύει το 51% των εγγεγραμμένων ανέργων, ενώ ο αριθμός των άνεργων γυναικών είναι 25,908 άτομα. Σε σχέση με τον ίδιο μήνα πέρσι, ο αριθμός των άνεργων γυναικών αυξήθηκε κατά 15% ή 3,463 άτομα και των αντρών κατά 15% ή 3,632 άτομα [βλέπε πίνακα 2].

Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.

* Η μεγαλύτερη *ποσοστιαία* αύξηση παρου­σιάστηκε στις επαρχίες Λεμεσού (20% ή 2,342 άτομα) και Λευκωσίας (17% ή 2,365 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες [βλέπε πίνακα 3].
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2013 παρουσιάστηκαν στους τομείς των τραπεζών (κατά 1,335 άτομα), στον τομέα των ξενοδοχείων (1.204 άτομα), στον τομέα της μεταποίησης (κατά 664 άτομα) και στον τομέα του εμπορίου (κατά 437 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες [βλέπε πίνακα 4].
* Επαγγελματικές κατηγορίες: Οι μεγαλύτερες αριθμητικές αυξήσεις παρουσιάστηκαν στις κατηγορίες των γραφέων/δακτυλογράφων (κατά 1,727), στους υπαλλήλους υπηρεσιών (κατά 1,098 άτομα), στους νεοεισερχομένους (κατά 939 άτομα), στους προσοντούχους/ειδικούς (κατά 811 άτομα), στους τεχνικούς βοηθούς (κατά 763 άτομα) και στους ανειδίκευτους εργάτες (κατά 728 άτομα) [βλέπε πίνακα 5].

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένες επαγγελματικές κατηγορίες τους τελευταίους 12 μήνες.

* Διάρκεια εγγραφής: Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε τα 21,322 άτομα (αύξηση κατά 8,336 άτομα ή 65%) που αντιπροσωπεύει το 40% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 9,765 άτομα (αύξηση κατά 4,196 άτομα ή 75%) που αντιπροσωπεύει το 18% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες [βλέπε πίνακα 6].
* Ηλικία: Αύξηση της ανεργίας παρουσιάστηκε σε όλες τις ηλικιακές ομάδες. Οι μεγαλύτερες αυξήσεις, σε απόλυτους αριθμούς, παρουσιάστηκαν στις ηλικιακές ομάδες 50-59 ετών (κατά 2,552 άτομα), 30-39 ετών (κατά 1,302 άτομα), 40-49 ετών (κατά 1,032) και 60-64 ετών (κατά 865 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένες ηλικιακές ομάδες τους τελευταίους 12 μήνες [βλέπε πίνακες 7,8].
* Μόρφωση: οι μισοί περίπου από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 51% ή 27,168 άτομα, ακολουθούν οι απόφοιτοι τριτοβάθμιας εκπαίδευσης με 26% ή 13,812 άτομα και οι απόφοιτοι πρωτοβάθμιας εκπαίδευσης με 23% ή 12,039 άτομα [βλέπε πίνακα 8].

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Εθνοτική καταγωγή: Από το σύνολο των εγγεγραμμένων ανέργων οι Κύπριοι αποτελούν το 80%, οι Ευρωπαίοι πολίτες το 16%, οι Αλλοδαποί το 3% και οι Τουρκοκύπριοι το 1%. Οι αυξήσεις που σημειώθηκαν στην εγγεγραμμένη ανεργία κατά εθνοτική καταγωγή είναι οι ακόλουθες:
  + oι Κύπριοι εγγεγραμμένοι άνεργοι αυξήθηκαν κατά 25% (8,138 άτομα),
  + οι αλλοδαποί αυξήθηκαν κατά 13% (211 άτομα),
  + οι Πόντιοι αυξήθηκαν κατά 3% (127 άτομα)

ενώ μειώσεις παρατηρήθηκαν ανάμεσα

* + στους Ευρωπαίους πολίτες κατά 8% (890 άτομα),
  + άτομα με συμπληρωματική προστασία δεύτερου χρόνου κατά 66% (146 άτομα),
  + ανάμεσα στους Τουρκοκύπριους κατά 36% (178 άτομα), και
  + στους αναγνωρισμένους πολιτικούς πρόσφυγες κατά 24% (37 άτομα) [βλέπε πίνακα 9].

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

1. Μηνιαία σύγκριση: *Ιανουαρίου και Φεβρουαρίου 2014*

* Κατά τον μήνα Φεβρουάριο 2014 ο αριθμός των εγγεγραμμένων ανέργων παρουσίασε αύξηση κατά 421 άτομα ή 0,8%, σε σύγκριση με τον προηγού­μενο μήνα.
* Κατά τομέα οικονομικής δραστηριότητας οι μεγαλύτερες αυξήσεις παρατηρήθηκαν στον τομέα της δημόσιας διοίκησης (κατά 248 άτομα) και των νεοεισερχομένων (κατά 255 άτομα), ενώ μειώσεις παρατηρήθηκαν στον τομέα κατασκευών (κατά 85 άτομα), στον τομέα τραπεζών (κατά 35 άτομα, στον τομέα των ξενοδοχείων (κατά 32 άτομα) και στον τομέα των υπηρεσιών (κατά 31 άτομα).
* Αύξηση της ανεργίας παρουσιάστηκε σε όλες τις επαρχίες με εξαίρεση την Αμμόχωστο. Η μεγαλύτερη αύξηση καταγράφεται στην επαρχίαΛεμεσού με 193 άτομα και ακολουθούν η Λευκωσία με 113 άτομα, η Λάρνακα με 62 άτομα, η Πάφος με 61 άτομα, ενώ στην Αμμόχωστο μειώθηκε κατά 8 άτομα.

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις– Δεκέμβριο 2013[[2]](#footnote-3) - EUROSTAT (βλέπε πίνακα 10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Τον μήνα Ιανουάριο η ανεργία ανήλθε στο 16,8% και μειώθηκε σε σχέση με τον προηγούμενο μήνα κατά 0.4 ποσοστιαίες μονάδες. Σε σχέση με τον ίδιο μήνα πέρσι η Κύπρος παρουσίασε την μεγαλύτερη αύξηση στην ανεργία ανάμεσα στα Κράτη Μέλη της Ευρώπης (από 14,4% σε 16,8%).
* Το ποσοστό *ανεργίας των ανδρών* κατά το μήνα Ιανουάριο 2014 υπολογίζεται στο 17,4% παρουσιάζοντας μείωση κατά 0,8 ποσοστιαίες μονάδες από τον προηγούμενο μήνα, ενώ σε σχέση με τον ίδιο μήνα του προηγούμενου έτους παρουσίασε αύξηση κατά 2,8 ποσοστιαίες μονάδες.
* Το ποσοστό ανεργίας των *γυναικών* κατά το μήνα Ιανουάριο 2014 υπολογίζεται σε 16,1%, παραμένοντας το ίδιο σε σχέση με τον προηγούμενο μήνα ενώ συγκριτικά με τον ίδιο μήνα του προηγούμενου έτους παρουσίασε αύξηση κατά 2 ποσοστιαίες μονάδες.
* Η ανεργία των *νέων κάτω των 25 ετών τον Δεκέμβριο του 2013 βρίσκεται στο 40,8%* - δεν παρουσίασε καμία μεταβολή κατά τους τελευταίους 2 μήνες (Οκτώβριος-Νοέμβριος 2013), ενώ σε σχέση με το ίδιο μήνα πέρσι παρουσίασε αύξηση κατά 8,4 ποσοστιαίες μονάδες (από 32,4% σε 40,8%). [*Τα στατιστικά στοιχεία ανεργίας των νέων για τον Ιανουάριο 2014 δεν είναι ακόμη διαθέσιμα*].

1. Απασχόληση και Ανεργία με βάση την Έρευνα Εργατικού Δυναμικού –Τρίτο τρίμηνο του 2013 (βλέπε πίνακα 11)

Με βάση τα αποτελέσματα της Έρευνας Εργατικού Δυναμικού, που διενεργείται από τη Στατιστική Υπηρεσία σύμφωνα με Ευρωπαϊκό Κανονισμό, το ποσοστό απασχόλησης (20-64 ετών) κατά το 1ο τρίμηνο του 2013 ήταν 67,4% μειωμένο κατά 2,9 ποσοστιαίες μονάδες από το αντίστοιχο τρίμηνο του 2012, ενώ το ποσοστό απασχόλησης του δεύτερου τριμήνου του 2013 ήταν 67,3% επίσης μειωμένο κατά 3,4 ποσοστιαίες μονάδες από το αντίστοιχο τρίμηνο του 2012. Το 3ο τρίμηνο του 2013 το ποσοστό απασχόλησης (20-64 ετών) είναι 66,9% μειωμένο κατά 0,5 ποσοστιαίες μονάδες από το 1ο τρίμηνο και 0,4 ποσοστιαίες μονάδες από το δεύτερο τρίμηνο.

Το ποσοστό ανεργίας στις ηλικίες 15+ κατά το 3ο τρίμηνο του 2013 ανήλθε στο 16,2% (αύξηση 4,1 ποσoστιαίων μονάδων από το αντίστοιχο τρίμηνο του 2012), ενώ συγκρινόμενο με το πρώτο τρίμηνο του 2013 παρουσιάστηκε οριακή αύξηση 0,3 ποσοστιαίων μονάδων.

Το ποσοστό ανεργίας των νέων 15-24 ετών έφτασε το 3οτρίμηνο του 2013 στο 38,5%,σημειώνοντας αύξηση κατά 12,1 ποσοστιαίες μονάδες σε σύγκριση με το αντίστοιχο τρίμηνο του 2012 , ενώ σε σχέση με τον μέσο όρο του 2012 παρουσιάστηκε αύξηση κατά 10,7 ποσοστιαίες μονάδες. Σημειώνεται ότι η ανεργία μεταξύ των νέων 15-24, ως ποσοστό του συνόλου του πληθυσμού της ίδιας ηλικιακής ομάδας ήταν 15%, παρουσιάζοντας αύξηση 0,7 ποσοστιαίες μονάδες το σε σύγκριση με το προηγούμενο τρίμηνο και σημειώνοντας αύξηση 4,2 ποσοστιαίων μονάδων σε σχέση με το μέσο όρο του 2012.

Το 3ο τρίμηνο του 2013, το μερίδιο των ατόμων με διάρκεια ανεργίας πάνω των 6 μηνών στο σύνολο των ανέργων ανερχόταν στο 60,3% (παρουσιάζοντας αύξηση 0,1 ποσοστιαίες μονάδες από το 2ο τρίμηνο), ενώ το μερίδιο των ατόμων με διάρκεια ανεργίας άνω των 12 μηνών το 3ο τρίμηνο του 2013 ήταν 39,3% (άνοδος 2,8 ποσοστιαίες μονάδες από το 2ο τρίμηνο του 2013).

20 Μαρτίου 2014 Παρατηρητήριο Αγοράς Εργασίας

Τμήμα Εργασίας

ΜΡη,

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-2)
2. Τα στοιχεία της EUROSTAT είναι διαθέσιμα με ένα μήνα καθυστέρηση. [↑](#footnote-ref-3)